“Qora niyat” yulduzi Shevval Sam konsert berib tomoshabinlar soni bo‘yicha rekordni yangilamoqchi

O‘zbek muxlislariga “Qora niyat” serialidagi Ender Argun roli bilan ma’lum bo‘lgan turk aktrisasi Shevval Sam muxlislarni hayratda qoldiradigan yozgi rejalari bilan bo‘lishdi.

Ma’lum bo‘lishicha, aktrisa aktrisalikning o‘zi bilan cheklanmaydi. U mazkur yoz faslida musiqa bilan shug‘ullanishga vaqt ajratmoqchi.
“‘Qora niyat’ serialidagi roldan keyin ko‘pchilik meni xonanda ekanimni unutib, ismimni aktrisalik bilan bog‘laydigan bo‘lib qoldi. Mazkur yozda Harbiye (Istanbuldagi ochiq konsert maydoni)da konsert bermoqchiman va bu vaqtda koronavirus bilan bog‘liq cheklovlar bo‘lmasa, tomoshabinlar soni bo‘yicha rekordni yangilashni rejalashtirganman”, — degan u. Shuningdek, Shevval musiqa uning hayotida juda muhim ekanini qo‘shimcha qilgan.
Ma’lumot uchun, 1973-yili 11-noyabrda Istanbulda dunyoga kelgan Shevval Sam ilk marta “Super ota” (1993–1998-yillar) serialida ko‘rinish bergan. Xonanda sifatida esa 2006-yilda faoliyat boshlagan va “Sek” nomli albom taqdim qilgan.
Avvalroq “Qora niyat” seriali aktyorlari charchagani tufayli loyiha ma’lum muddatga to‘xtatilgani haqida xabar berilgandi.